open-index/open-wikipedia-markdown huggingface dataset:
Raduškevičiaus rūmai

**Raduškevičiaus rūmai** – neogotikinis pastatas Šnipiškėse (unik. kodas ). Jame įsikūrusi Lietuvos architektų sąjunga.

## Istorija

XVIII amžiuje šioje vietoje minimi Vitebsko vaivados Piro statytų ir Piromonto vardą gavusių rūmų griuvėsiai. Neogotikinio stiliaus pastatą 1894–1897 m. pasistatydino gydytojas, Vilniaus miesto dūmos narys Hilarijus Raduškevičius. Rūmai buvo statomi pagal architekto Juliano Januševskio projektą. 1900 m. mirus H. Raduškevičiui, rūmai atiteko brolio sūnui M. Raduškevičiui. 1911 m. rūmus nupirko antros gildijos pirklys Izraelis Donskojus. V korpuse jis įkūrė avalynės fabriką „Progres“. 1923 m. rūmus nusipirko stiklo fabriko savininkai broliai L. ir I. Zingeriai. Tuo metu rūmuose įsikūrė stiklo fabriko administracija ir 21 butas. 1939 m. rūmai atiteko iš Rygos atvykusiam lietuviui Kazimierui Burbai.

Po II pasaulinio karo rūmuose buvo įsikūręs karinis dalinys, vėliau Vilniaus pedagoginio instituto bendrabutis, greitosios medicinos pagalbos stotis.

1962–63 m., įrengiant viešojo transporto stotelę ir pritaikant buv. Felikso Dzeržinskio (dabar – Kalvarijų) gatvę stambesniems transporto srautams, buvo nugriauta pusė rūmų – vakarų korpusas ir šiaurinio korpuso vakarinis galas.

2004 m. pastate įsikūrė Lietuvos architektų sąjunga.

## Šaltiniai
Offerings

***Offerings*** („aukojimai“) – antrasis studijinis muzikinio projekto „Vas“ albumas, išleistas 1998 m.

Prie albumo kūrybos prisidėjo žymūs atlikėjai: Omar Faruk Tekbilek, Steve Stevens, Hans Christian.

## Kūriniai
# *[[Svarga]]*
# *Roya*
# *[[Varuna]]*
# *The Promise*
# *[[Eloros olos|Ellora]]*
# *Temple Of The Maiden*
# *Leyli*
# *Veiled*
# *Wajad*
# *A Garland Of Breath*
# *Mist Weaving*

## Autoriai
;Muzika:
* Azam Ali (vokalas, cimbolai, tambūras, psalteriumas);
* Greg Ellis (klavišiniai, konga, būgnas, cimbolai, dumbekas, tabla, varpeliai, vokalas, gongas);
* Omar Faruk Tekbilek (vokalas, nėjus, zurna);
* Steve Stevens (akustinė gitara);
* Nabil Azzam (smuikas);
* Hans Christian (violončelė).
;Aranžuotė:
* Greg Ellis,
* Azam Ali
;Garso maišymas:
* Hans Christian.

## Šaltiniai
Blackstone

**Blackstone Group L.P.** – alternatyvaus turto valdymo bei finansinių paslaugų bendrovė, besispecializuojanti privataus kapitalo, apirboto rizikos fondų, nekilnojamojo turto ir kredito versle. Ji taip pat teikia įvairių finansinių paslaugų konsultacijas, kaip antai patarinėja įmonių susijungimų ir įsigijimų bei jų restruktūrizavimo ir reorganizavimo klausimais, konsultuoja bendroves neviešai platinant vertybinius popierius.

Per pastarajį dešimtemtį „Blackstone“ grupės privataus kapitalo skyrius buvo vienas iš stambiausių investuotojų svertinio išpirkimo sandorių sudarinėjimo atžvilgiu, o jos nekilnojamojo turto padalinys buvo aktyvus komercinio nekilnojamojo turto pirkėjas.

„Blackstone“ buvo įkurta kaip susijungimų ir įsigijimų įmonė 1985 m. Abu įmonės steigėjai prieštai dirbo „Lehman Brothers“ investiciniame banke. Praslinkus keliems dešimtemčiams nuo jos įkūrimo pradžios, „Blackstone Group“ tapo viena iš didžiausių privataus kapitalo įmonių. 

2007 m. „Blackstone Group“ įžengė į akcijų biržą viešai išplatinadama $4 milijardų dolerių akcijų emsiją ir tokiu būdu tapo viena iš pirmųjų stambių biržoje listinguojamų privataus kapitalo bendrovių. 2011 m. „Blackstone“ valdo $159 miljardų dolerių vertės turtą.

## Literatūra
* David Carey, John E. Morris. King of Capital: The Remarkable Rise, Fall, and Rise Again of Steve Schwarzman and Blackstone.

## Nuorodos
* Fortune: Wall Street's Hottest Hand Blackstone CEO Steve Schwarzman has built a powerhouse unlike any other.

## Išnašos
Darius Eglynas

**Darius Eglynas** (g. 1979 m. kovo 8 d. Tauragėje) – Lietuvos sportininkas, kultūristas.

## Sportiniai pasiekimai
* 2010 metais Tarptautinėse pasaulio fitneso federacijos varžybose užėmė 5 vietą.

## Asmeninis gyvenimas
Gimė Tauragėje, užaugo Šilalėje. Vedęs, augina dvi dukras.

## Šaltiniai
Pikardų kalba

**Pikardų kalba** − indoeuropiečių kalbų šeimai, romanų kalbų grupei priklausanti kalba, kartais laikoma prancūzų kalbos tarme. Vartojama šiaurės Prancūzijoje (ypač Pikardijoje) bei Belgijos regione Valonijoje (ten ji pripažinta regionine kalba).

Pikardų kalba daugiausia vartojama kaip šnekamoji, todėl palaipsniui nyksta, panašėja su prancūzų kalba. Kaip gimtąja kalba ja kalba daugiausia pagyvenę žmonės. Pikardų kalba tyrinėjima Lilio ir Amjeno universitetuose. Istorijos eigoje buvo naudojami įvairūs pikardų kalbos užrašymo būdai, dabar naudojama *Feller-Carton* sistema, kuri taikoma ir valonų kalbai.

## Būtiniausi posakiai

## Šaltiniai

*Audio Pikardų kalba = 
:::*Centre de Ressources pour la Description de l'Oral* (CRDO) (www.language-archives.org/language/pcd )
:::http://ches.diseux.free.fr/diri/dir85.htm  
:::http://ches.diseux.free.fr/sons/d85.mp3
## Nuorodos
*
Kalvarijų turgus

**Kalvarijų turgus** – turgus, esantis Vilniuje, tarp H. Manto, Kalvarijų, Rinktinės ir Turgaus gatvių. Valdo UAB „KTVG“. Šiuo metu turguje įrengta 800 vietų. Parduodami vaisiai, uogos, daržovės, augalai, gėlės, mėsa, kumpiai ir lašiniai (dviejuose specializuotuose paviljonuose) ir kt. Dauguma maisto prekių yra geresnės kokybės, didesnės bei pigesnės nei parduotuvėse, turguje galima derėtis, todėl turgus gausiai lankomas vilniečių. Dauguma pardavėjų yra rusakalbiai, yra nemažai lietuvių, lenkų, gudų, ukrainiečių.

Į rytus nuo turgaus įsikūręs „blusų turgus“. Jame parduodami visokiausi niekučiai – stiklinės, laikrodžiai, peiliai, sovietmečio suvenyrai.

Adresas: Kalvarijų gatvė 61 / H. Manto g. 1, 09317, Vilnius.

## Istorija
Iki XX a. pr. dabartinio turgaus vietoje Šnipiškių aikštė.

XX a. viduryje turguje buvo pastatyti mėsos, pieno produktų, daržovių ir žuvies paviljonai.

2010 m. naujai atidarytas žuvies paviljonas „Okeanas“ (gausus žuvies pasirinkimas). Tame pačiame paviljone įsikūrė ir ūkininkų turgus.

2013-2017 m. bendrovė „KTVG“ pagal turgavietės nuomos sutartį per 4 metus į rekonstrukciją investuos 25 mln. Lt, turgavietę valdyti galės 25 metus, kasmet už nuomą Vilniaus miesto savivaldybei mokėdama 1,2 mln. Lt. Kartu su prekybos paviljono statybomis bus rekonstruota Turgaus gatvė, įrengti pėsčiųjų takai, automobilių stovėjimo vietos, gatvės apšvietimas, dviračių stovai, žalios alėjos su poilsio zonomis. Centrinėje turgaus dalyje bus įrengta stoginė. Po rekonstrukcijos turguje bus ne mažiau nei 1350 vietų.

## Nuorodos
* Oficiali tinklavietė

## Šaltiniai
Halės turgus

**Halės turgus** – halės tipo turgus Vilniuje. Po 2006 m. rekonstrukcijos, remonto didžioji dešinėje esančių prekyviečių dalis po atviru dangumi buvo apdengta stogu, plotas suskirstytas į „kišeninius“ kiosko tipo kambarėlius, o ten įkurdintos kiniškų rūbų, pasak portalo „Skaniai.lt“, beveidžių lietuviškos konditerijos parduotuvėlių ir panašaus pobūdžio įstaigos.

Adresas: Pylimo g. 58/ Bazilijonų g. 1, Vilnius.

Darbo laikas: II–VI 7.00–18.00, VII 7.00–15.00.

## Istorija

Istorinės žinios apie Halės turgavietės teritoriją yra labai menkos. Minima, kad XVIII a. pabaigoje čia buvo nedidelis dvarelis. XIX a. antrojoje pusėje šioje vietoje jau veikė javų turgus.

1904–1906 m. pastatytas metalinių konstrukcijų Halės pastatas, kuris su nedideliais plano pakeitimais išliko iki šių dienų. Pastatas buvo atidarytas 1906 m. ir tuometiniame Vilniuje tai buvo vienas iš moderniausių pastatų, kuriame buvo pritaikyta nemažai techninių sprendimų – plieninės ir gelžbetoninės konstrukcijos, sudėtingo profilio arkos. Pastatą projektavo inžinierius ir architektas Vaclovas Michnevičius. Pastatui būdinga plytų stiliaus architektūra. Įdomu ir tai, kad tai vienintelis tokio tipo konstrukcijos, kurioje naudojamos metalo santvaros, pavyzdys Lietuvoje.

M. Morelovskio sudarytame miesto gynybinių įtvirtinimų plane dabartinėje Halės turgaus vietoje galima matyti du netaisyklingų bastionų kontūrus, kas nurodo, jog šioje vietoje ėjo miestą juosusi gynybinė siena. Rekonstruojant Halės turgavietę, buvo aptiktos daugiau kaip prieš 300 metų statyto namo liekanos, nors manyta, jog XVII a. pastatų toje vietoje nebūta.

## Galerija

Wilna die Markthalle.jpg|Vilniaus Halės turgavietė, apie 1916 m.
Hales turgaviete 1916.jpg|Vilniaus Halės turgavietė, apie 1915–1916 m.
Hales turgus 1916 su vezimeliu.jpg|Vilniaus Halės turguje, apie 1916 m. – mažasis vežimėlis naudotas prekėms vežioti.
Prekyba vaisiais prie Hales.jpg|Prekyba vaisiais ir daržovėmis Halės turgaus prieigose, apie 1916 m.
Hale in Vilnius.JPG|2008 m.
Vilnius' Hale in 2002.jpg|2002 m.


## Šaltiniai

## Nuorodos

* Interneto puslapis
Gariūnų turgus

**Gariūnų turgus** – prekybos centras ir turgus Gariūnuose.

2009 m. Gariūnų teritorijoje (Gariūnų g. 70.) šalia lauko prekybos palapinių ir paviljonų pradėtas statyti dviaukštis pastatas. Ant pastato stogo įrengtos automobilių stovėjimo aikštelės. 2010 m. užbaigtas statyti ir atidarytas 100 000 kv. m prekybinis pastatas. Pastatas taip pat turi cokolinį aukštą (11 000 kv. m), kuriame įsikūręs maisto turgus bei patalpos, skirtos mugių ir įvairių renginių organizavimui.

Gariūnų turgavietės darbą organizuoja ir koordinuoja UAB „Jurgena“, UAB „Posūkis“ ir UAB „Geruda“.

## Šaltiniai

## Nuorodos

* Oficiali turgaus tinklavietė
Jungtinių Valstijų generalinis atornėjus

**Jungtinių Valstijų generalinis atornėjus**, arba **generalinis prokuroras** (), – Jungtinių Valstijų Kabineto narys, generalinis atornėjus, vadovaujantis Jungtinių Valstijų teisingumo departamentui. Neturi ministrui tapataus sekretoriaus (*Secretary*) titulo. Paskirtis – konsultuoti Vyriausybę, prižiūrėti baudžiamojo persekiojimo įstaigas, atstovauti Valstijoms teisme. Skiria Jungtinių Amerikos Valstijų Prezidentas, pritarus Senatui.

## Generalinių atornėjų sąrašas
### Partijos
 (4)
 (5)
 (34)
 (4)
 (41)

### Statusas

## Taip pat skaitykite
* Generalinis atornėjus
* Generalinis prokuroras
* Jungtinių Valstijų generalinis solisitorius

## Išnašos

## Nuorodos
* Oficiali svetainė
Miesto knyga

**Miesto knyga** (; , sen. ) - miesto dokumentas, kuriame būdavo užrašomi miesto administracijos teisiškai privalomi aktai, savotiškas registras. Svarba išaugo su didėjančiu Viduramžių miestų savarankiškumu (XII a.) miesto valdovo atžvilgiu.

Seniausios knygos - 1130 m. Kelno miesto knyga, Schreinsbücher (Grundbuch). Ypač plito Šiaurės Vokietijoje XIII a. (Kylis 1242, Rostokas apie 1254, Vismaras 1272 m.). Knygas vedė miesto raštininkas Miesto tarybos pavedimu. Didesnių miestų kanceliarijose vyriausias miesto raštininkas (*[[pronotarius]]*) grynai protokolinę veiklą deleguodavo savo pirmiesiems padėjėjams, miesto raštininkams (*[[notarius]]*). Raštininkai iš pradžių įrašus žymėdavosi vaško lentelėse ar popieriuje, o vėliau perkeldavo į miesto knygas.

Miesto knyga įgavo viešąjį patikimumą, iki XIV a. įgijo procesinę įrodomąją galią.

Įrašai iš pradžių būdavo lotynų kalba, nuo XIV a. II pusės - vis labiau tautine kalba.

## Literatūra

* Konrad Beyerle: *Die deutschen Stadtbücher*. In: *Deutsche Geschichtsblätter. Monatsschrift zur Förderung der landesgeschichtlichen Forschung* 11, März/April 1910, Heft 6/7, , S. 145–200 (Volltext ).
* Evamaria Engel: *Die deutsche Stadt des Mittelalters* (insbesondere Kapitel 3). Beck, München 1993, ISBN 3-406-37187-6.
* Richard Hergenhahn: *Jakob Köbel zu Oppenheim* (insbesondere Kapitel *Das Amt des Stadtschreibers*). In: *Oppenheimer Heft* 11, Dezember 1995, ISBN 3-87854-115-5, S. 3–9 und 45–49.
* Hannes Obermair: *Das Bozner Stadtbuch. Handschrift 140 – das Amts- und Privilegienbuch der Stadt [[Bozen]]*. In: Stadt Bozen (Hrsg.): *Bolzano fra i Tirolo e gli Asburgo* = *Bozen von den Grafen von Tirol bis zu den Habsburgern*. Beiträge der internationalen Studientagung, Bozen, Schloss Maretsch, 16.–18. Oktober. Athesia, Bozen 1999, ISBN 88-7014-986-2 (*Forschungen zur Bozner Stadtgeschichte/Studi di storia cittadina* 1), S. 399–432 (Volltext ).
* Martin Kintzinger: Artikel *Stadtbücher*. In: *[[Lexikon des Mittelalters]]*. Band 8, S. 12f.

## Nuorodos
* Literatūra, ''Stadtbuch''  ir Sisteminė paieška: ''Stadtbuch''  (istorijos pagalbiniai mokslai)
Nuorašas

**Nuorašas** – pažodinė kopija kokio nors rašytinio dokumento.

## Istorija
Praeityje ir ypač iki knygų spausdinimo išradimo buvo įprasti knygų (o taip pat metraščių, analų, teisės sąvadų, kitų teisės aktų) nuorašai. Kopija buvo parengiama nurašant tekstą. Taip buvo saugojami dokumentai (pvz., privilegijos). Istorijoje daugelio dokumentų originalai neišliko, tačiau yra žinomi to meto nuorašai. Lietuvoje tokius saugojo Lietuvos Metrika.

## Dabartis

Šiuo metu atliekama fotokopija arba išspausdinant kitą elektronine forma išsaugoto dokumento egzempliorių.

Nuorašai gali būti oficialiai tvirtinami, pvz., notariškai (žr. *[[notarinis paliudijimas]]*).

## Taip pat skaitykite

* Faksimilė
Dokumento originalas

**Dokumento originalas** – originali dokumento versija. Viešojo administravimo praktikoje, t. y. valstybės institucijų ir įstaigų veikloje, originalai saugomi atitinkamoje institucijoje, organizacijos padalinyje (kanceliarija), o praktiškai yra naudojama patvirtinta dokumento kopija. Teismo proceso metu įrodymams gali būti pateikiami ne dokumento originalai, o jų patvirtintos kopijos. Jos turi tokią pačią įrodomąją galią kaip ir originalai.

## Taip pat skaitykite
Elektroninis originalas
Jūrinis protestas

**Jūrinis protestas** – oficiali įrodymų dėl laivo kapitono (škiperio) ir laivo įgulos kaltės nebuvimo, padarant žalą kroviniui ar laivui, patvirtinimo tvarka; notarinis veiksmas. Jūrinius protestus priima notaras, konsulinis pareigūnas, kiti oficialiai valstybės įgalioti asmenys. Šio teisinio instituto tikslas yra išsaugoti kiek įmanoma tikslesnę informaciją apie įvykio aplinkybes, priežastis, pasekmes ir tai, ko buvo imtasi siekiant sumažinti žalos atsiradimo galimybę arba mastą.

## Pateikimas

Atplaukęs į uostą ar į laivo stovėjimo vietą, laivo kapitonas Valstybinei vidaus vandenų laivybos inspekcijai privalo pateikti:

* per 24 valandas nuo avarijos laiko išsamų raštišką pranešimą apie laivo avariją ar avarinį atvejį ir avarijos ar avarinio atvejo tyrimo aktą;
* išrašus iš laivo dienynų, kitus su avarija ar avariniu atveju susijusius dokumentus bei asmenų paaiškinimus;
* įrašančių prietaisų juostų iššifruotus įrašus, navigacinius žemėlapius ar jūrlapius su kelžyma avarijos ar avarinio atvejo metu, laivo judėjimo schemą, radiolokacines planšetes, laivo judėjimo duomenis, radiolokatoriaus šešėlių schemas, brėžinius;
* kitus Inspekcijos reikalaujamus dokumentus.

Laivo kapitonas, pateikdamas nustatytus dokumentus, turi teisę pareikšti jūrinį protestą.

Jeigu laivui plaukiojant jūroje arba stovint uoste įvyko įvykis, kuris gali būti pagrindas pareikšti laivo valdytojui turtinius reikalavimus, laivo kapitonas, norėdamas užtikrinti įrodymus laivo valdytojo teisėms ir teisėtiems interesams ginti, pasirūpina, kad nustatyta tvarka būtų surašytas jūrinio protesto aktas (Lietuvos Respublikos prekybinės laivybos įstatymo 65 straipsnio 1 d.). 

Priimti jūrinius protestus užsienio valstybės uoste pavedama Lietuvos Respublikos konsuliniams pareigūnams (Lietuvos Respublikos notariato įstatymo 27 str. 8 p.) arba kitiems užsienio valstybės pareigūnams, kuriems suteikti tokio pobūdžio įgaliojimai teisės aktų nustatyta tvarka. Lietuvos Respublikos konsulinio statuto 51 straipsnio 13 punkte taip pat nurodoma, jog konsuliniai pareigūnai priima jūrinius protestus. Lietuvos Respublikos prekybinės laivybos įstatymo 66 straipsnyje sakoma, kad pareiškimas dėl jūrinio protesto akto surašymo pateikiamas:

* Lietuvos uoste – notarui arba kitam pareigūnui, kuriam Lietuvos Respublikos įstatymu yra pavesta atlikti notarinius veiksmus;
* užsienio valstybės uoste – Lietuvos Respublikos konsului arba kompetentingam užsienio valstybės pareigūnui tos valstybės įstatymų nustatyta tvarka.

## Šaltiniai

## Literatūra
* Aленов М. А. Процедура совершения морского протеста как элемент экологического процесса // Нотариальный вестник. № 3. Москва, 2007.
Arjen Anthony Lucassen

**Arjenas Antonijus Lukasenas** (; g. 1960 m. balandžio 3 d.) – olandų muzikantas ir kompozitorius, Ayreon bei daugelio kitų muzikinių projektų autorius.

## Diskografija
### Ayreon
* *[[The Final Experiment]]* (1995)
* *[[Actual Fantasy]]* (1996)
* *[[Into the Electric Castle]]* (1998)
* *[[The Universal Migrator]]* (2000)
* *[[The Human Equation]]* (2004)
* *[[01011001]]* (2008)

## Nuorodos
* Oficiali svetainė
*
Jungtinių Valstijų generalinis solisitorius

**Jungtinių Valstijų generalinis solisitorius** (), *generalinis solisitorius* – JAV federalinis pareigūnas, atstovaujantis JAV Vyriausybei Aukščiausiame Teisme, jeigu Valstijos yra ginčo šalis. Be to, jis sprendžia, kuriais atvejais Vyriausybė skųs teismo sprendimus, koordinuoja atstovavimą Vyriausybei Valstijų apeliaciniuose teismuose. Skiria JAV Prezidentas, pritarus Valstijų Senatui. Pagal rangą JAV teisingumo ministerijoje yra trečias (pirmas – JAV generalinis atornėjus, antras – šio pavaduotojas).

## Solisitoriai

## Šaltiniai

## Taip pat skaitykite
* Jungtinių Valstijų generalinis atornėjus

## Nuorodos
* Oficiali tinklavietė (englų k.)
Vieningoji notarinė informacinė sistema

**Vieningoji notarinė informacinė sistema** (**VNIS**; , **ENIS**) – teisinė programinė-informacinė sistema, skirta notarų veiklai, jų tarpusavio sąveikai su Respublikos ir teritoriniais notarų rūmais, Kazachstano teisingumo ministerija. Parengė akcinė bendrovė *Национальные информационные технологии*. Pradėjo veikti 2009 m. rugsėjo 9 d. Veikia rusų, kazachų kalba.

2010 m. gruodį ENIS buvo pats populiariausias Kaznet'o tinklalapis kategorijoje „Paslaugos“, pagal reitingą whois.1in.kz , taip pat 2011 m. sausį bei vasarį (žr. whois.1in.kz ).

## Šaltiniai
* Apie E. notariato sistemą, kūrimą 
* Rusijos teisingumo viceministro komentaras apie e. notariatą 
* Kazachstano e. notariato ateitis

## Nuorodos
* Oficiali ENIS tinklavietė  (rusų k.)

Taip pat pasiekiama per:
* www.notariat.egov.kz
* www.enis.kz
Vykdomasis įrašas

**Vykdomasis įrašas** - notaro daromas įrašas užprotestuotuose arba neprotestuotinuose vekseliuose ir čekiuose; notarinis veiksmas. Turi vykdomojo dokumento galią.  Tai reiškia, kad esant tokiam įrašui, dokumentai gali būti vykdomi be teismo proceso. 

Vykdomieji įrašai notarų užprotestuotuose ar neprotestuotinuose vekseliuose ar čekiuose gali būti ginčijami ieškinio teisenos tvarka.
Miesto raštininkas

**Miesto raštininkas** (; , 'bendruomenės notaras') - miesto tarnautojas, į miesto knygas užrašinėdavęs miesto administracijos teisiškai privalomus aktus, juos registruodavęs; raštininkas. Svarba išaugo su didėjančiu Viduramžių miestų savarankiškumu (XII a.) miesto valdovo atžvilgiu. Nyderlanduose panašią funkciją vykdė pensionaras (). 

## Reikalavimai

Iš pradžių turėjo tik labai gerai mokėti lotynų kalbą. Vėliau - tik turėdamas platų administravimo išsilavinimą. Vėliausiai nuo XV a. - akademinį arba teisinį, tačiau nebūtinai baigtas studijas. Įdarbinant teisininką, raštininkas tuo pačiu galėjo veikti ir kaip viešasis notaras. Reformatorius Kaiser Sigismunds (1438 m.) imperijos miestuose netgi to reikalavo.

## Veikla
Knygas vedė miesto raštininkas Miesto tarybos pavedimu. Didesnių miestų kanceliarijose vyriausias miesto raštininkas (*[[pronotarius]]*, pronotaras) grynai protokolinę veiklą deleguodavo savo pirmiesiems padėjėjams, miesto raštininkams (*[[notarius]]*). Raštininkai iš pradžių įrašus žymėdavosi vaško lentelėse ar popieriuje, o vėliau perkeldavo į miesto knygas.
Miesto knyga įgavo viešąjį patikimumą, iki XIV a. įgijo procesinę įrodomąją galią.

Kai kurie raštininkai sudarė teisės rinkinius. Pvz., Conrad Heyden - 1436 m. Klagspiegel, Ulrich Tengler - Laienspiegel (1507 m.).

## Literatūra

* Richard Hergenhahn: *Jakob Köbel zu Oppenheim* (skyrius *Das Amt des Stadtschreibers*). In: *Oppenheimer Heft* 11, Dezember 1995, ISBN 3-87854-115-5, S. 3–9 und 45–49.
Kremenecio pilis

**Kremenecio pilis** – Lietuvos Didžiosios Kunigaikštystės laikais statyta pilis Kremenecyje (Ukraina). Sumūryta iš vietinių akmenų ant šalia miesto iškilusios kalvos (397 m virš jūros lygio). Gynybine siena (8-12 m aukščio) aptverta piliavietė yra netaisyklingo stačiakampio formos, jos išmatavimai yra 65 x 135 m. 

## Istorija
Toje vietoje stovėjusią medinę pilį 1226 m. nesėkmingai bandė užimti Vengrijos karalius Andrius II Jeruzalietis; totoriai: 1241-42 m. chanas Gujukas, o 1255 m. - Kuremsa. 1261 m. chano Burundajaus reikalavimu gynybinius įtvirtinimus sugriovė Rusios kunigaikštis Vasilka Romanovičius.

XIV a. viduryje kunigaikštis Liubartas įsako pradėti mūrinės pilies statybą. Vėliau dėl Voluinės kilo Lietuvos-Lenkijos karas, pilyje 1409-18 m. buvo kalintas  kunigaikštis Švitrigaila. Po to pilį tvirtino Lietuvos didysis kunigaikštis Vytautas. 

Pagal Liublino sutartį Kremenecis perėjo Lenkijos karalystės priklausomybėn. 1529-35 m. miestą valdė Vilniaus vyskupas Jonas iš Lietuvos kunigaikščių, kuris pilį sustiprino. Vėliau ją valdė ATR karalienė Bona Sforca, nuo to laiko pilies kalnas vadinamas jos vardu. XVI a. aprašyme minimi trys gynybiniai bokštai, kunigaikščio rūmai ir cerkvė, kiti pastatai.

1648 m. pilį apsupo kazokų vado Maksimo Krivonoso būriai. Po šešių mėnesių apgulties ji buvo užimta ir sugriauta. Mūsų laikus pasiekė dviejų pilies bokštų griuvėsiai ir mūrinės sienos fragmentai.

## Šaltiniai
*  Ukraina: Lietuvos epocha, 1320-1569. - Mokslo ir enciklopedijų leidybos centras, Vilnius, 2010
Teodoras Karijotaitis

**Teodoras Karijotaitis** (,  ; g. (?) – m. apie 1414, Mukačevėje) – Lietuvos kunigaikštis, Podolės kunigaikštystės valdovas, Palanoko pilies Mukačevėje statytojas. Stačiatikiškai pakrikštytas Fiodoru. Lietuvos didžiojo kunigaikščio Gedimino anūkas.

## Biografija

Iš savo tėvo žinomo kunigaikščio Karijoto paveldėjo Naugarduką. Po brolių Jurgio, Aleksandro ir Konstantino mirties valdė Podolę. 1392 m. buvo sukilęs prieš Lietuvos didijį kunigaikštį Vytautą ir 1393 m. (kitais duomenimis 1395 m.) išvytas iš Podolės. Pasitraukė į Mukačevę, kur Vengrijos karalius Zigmantas Liuksemburgietis suteikė jam prieglobstį. 1396–1414 valdė Berehovės pavietą, o Mukačevėje pastatydino pilį ir įkūrė vienuolyną. Sudaręs sąjungą su Liubarto sūnumi Teodoru, Švitrigaila ir Vokiečių ordinu, 1402 m. nesėkmingai bandė atgauti Podolę. Vytauto Didžiojo kalintas Vilniuje iki 1403 m., iš kur pabėgo ir grįžo į Užkarpatę.

Apie Teodorą Karijotaitį 1922 m. Čekoslovakijos kino studija Barrandov nufilmavo meninį filmą *Užburtas Karpatų raktelis* (). Režisavo Janas Just-Rozvoda, Fedoro Koriatovičiaus vaidmenį atliko Theodoras Pištěkas.

## Santuoka ir vaikai
Žmona: **Olga** (m. 1416), Bosnijos bano Stjepano II Kotromaničiaus duktė. Vaikai:
* (?) **Vladimiras**
* (?) **Žedevit-Ivanas** (m. po 1393)
* **Marija** (m. po 1416); vyras: Emerikas Marcali 
* **Ana** (m. po 1416); vyras: Vengrijos palatinas Garajus

## Išnašos

## Šaltiniai
* „Karijotaičiai“. Tarybų Lietuvos enciklopedija 2 t. Vilnius, Lithuania: Vyriausioji enciklopedijų redakcija, 1986
* „Karijotaičiai“. Visuotinė lietuvių enciklopedija IX t. Vilnius, Mokslo ir enciklopedijų leidybos institutas, 2006

## Nuorodos
* Федір Коріятович (Straipsnis ukrainiečių Vikipedijoje)

## Galerija

TA(1860)pg038 Koriatovich Todor.jpg|Teodoras Karijotaitis 
Hrad při cestě vlakem z Užhorodu do Lvova.jpg|Palanoko pilis
Пам'ятник князю Федору Коріятовичу, вид зі спини.jpg|Teodoro Karijotaičio skulptūra Palanoko pilyje Mukačevėje
Bavarijos žemės notarų rūmai

**Bavarijos žemės notarų rūmai** () notarų rūmai Bavarijoje (iš viso Vokietijoje - 21 rūmai), Bundesnotarkammer narys.

Adresas: Ottostr. 10, 80333 Miunchenas, Bavarija.

Nuo 1864 m. leidžia teisės dalykinį žurnalą Bavarijos notariato pranešimai (*MittBayNot*), skirtas notarams.

## Valdyba
Nariai:

*Notaras Dr. Ulrich Bracker (g. 1953 m.), Prezidentas
*Notaras Dr. Andreas Albrecht, pirmasis viceprezidentas
*Notaras Dr. Tilman Götte
*Notaras Joseph Hönle
*Notaras Dr. Jens Eue
*Notaras Dr. Hans-Joachim Vollrath
*Notaras Dr. Thomas Baumann
*Notaras Gerhard Thoma

## Administracija
*Direktorius  notaras a. D. Dr. Rainer Regler
*Direktoriaus pavaduotojas notaras a. D. Dr. Markus Sikora. 

## Šaltiniai
Vokietijos notarų institutas

**Vokietijos notarų institutas** (, *DNotl*) - Vokietijos federalinių notarų rūmų (Bundesnotarkammer) mokslinė įstaiga. Paskirtis - konsultavimas notarinės praktikos klausimais. Institutas siekia užtikrinti ir pagerinti paslaugų kokybę, padėti Vokietijos notarams (kiekvienas iš jų gali kreiptis į Institutą). Teikia teisines išvadas (2010 m. atsakyta į apie 9 000 užklausų). Suteikia aktualią informaciją, skirtą notarinei praktikai.

Įkurtas 1993 m. Viurcburge. 

Nuo 1997 m. visi Vokietijos žemių notarų rūmai yra Instituto nariai. 

## Literatūra
 
*Zehn Jahre Deutsches Notarinstitut* (rinktiniai raštai).

## Šaltiniai
Notarinė praktika

**Notarinė praktika** – notarinių veiksmų atlikimo, notariato veiklos praktika; teisės praktika. Sritis – notarų biurų veikla, hipoteka, įgaliojimai, sutarčių sudarymas, prievolių įvykdymo užtikrinimas, skolinių reikalavimų perleidimas ir skolos perkėlimas bei kiti notarinės praktikos klausimai.

Uždavinys suvienodinti notarinę praktiką Lietuvoje yra keliamas Notarų rūmams.

## Notarinės praktikos apibendrinimo ir norminių teisės aktų rengimo komisija
Nariai:
* Dalija Svirbutienė, Komisijos pirmininkė
* Romutė Sipavičienė, Komisijos narė, Komisijos pirmininkės pavaduotoja
* Asta Grambienė, Komisijos narė
* Loreta Stankevičienė, Komisijos narė
* Gintaras Bastakys, Komisijos narys
* Danguolė Bieliūnaitė, Komisijos narė
* Valentina Tinfavičienė, Komisijos narė
* Ramunė Džavachidienė, Komisijos narė
* Vidutė Zubavičiūtė, Komisijos narė
* Rita Vyzienė, Komisijos narė
* Nijolė Masiliūnienė, Komisijos narė

## Literatūra
* Vytautas Gaivenis, Algirdas Valiulis. Notarinė praktika. Klausimai ir atsakymai (I, II, II). Justitia.

## Šaltiniai
Kadruotoji divizija

**Kadruotoji divizija** (; ) – divizijų rūšis Rusijos Federacijos ginkluotosiose pajėgose.

Šios divizijos masiškai atsirado žlugus Tarybų Sąjungai. Kai kurių motorizuotų šaulių ir tankų divizijų personalas buvo labai sumažintas (dažnai iki maždaug 500 žmonių), sandėliuose išsaugant visą sunkiąją ir kitokią ginkluotę. Daug tokių divizijų buvo pavadintos *ginkluotės ir technikos saugojimo bazėmis* (. Jos turi visą pilnavertei tankų ar motorizuotų šaulių divizijai reikalingą techniką ir ginkluotę, tačiau personalo yra tik tiek, kad pakanka tą techniką prižiūrėti ir saugoti.

Numatyta, kad karo atveju tokias divizijas papildys iš atsargos pašaukti kareiviai ir karininkai (mobilizacija) ir jos įgis atitinkamą kovinę gebą. Taikos metu tokia divizija negali vykdyti jokių kovos veiksmų.

Kadruotieji daliniai egzistavo ir paskutiniais TSRS egzistavimo metais. Pvz., 150-oji motošaulių divizija (Užbaikalės karinė apygarda) 1972 m. kovo mėn. buvo performuota kaip kadruota. Tokia ji buvo iki 1976 m. guodžio, kai tapo mokomąja divizija. 1990 m. Telšiuose buvo dislokuotas kadruotas jūrų pėstininkų pulkas.

## Nuorodos
Dūminis mirkalas

**Dūminis mirkalas** () – vandeninis dūmų ekstraktas, skirtas maisto skoniui keisti suteikiant rūkyto produkto gardį. Dūmų mirkalas naudojamas tiek maistui konservuoti, tiek pagardinti.

## Gamyba
Dūmų mirkalas gaunamas specialiu būdu deginant medienos skiedras ar pjuvenas, dūmus kondensuojant į skystas ar kietas medžiagas, kurios ištirpinamos vandenyje. To tirpalo skonis dažnai modifikuojamas pridedant įvairių priedų ir taip gaunant įvairesnių gardžio variantų.

## Panaudojimas
Dūminis mirkalas naudojamas kaip gardiklis, suteikiantis maistui kepto ant grotelių gardį. Šis mirkalas dažnai naudojamas kaip priedas paruošiant bekoną ir dešrainius. Dūminis mirkalas yra vienas pagrindinių gardį teikiančių ingredientų bekono marinatui daryti. Jis taip pat naudojamas džerkio (džiovintos mėsos rūšis; ) ir tofu gamyboje. Jis naudojamas ir gaminant kai kuriuos minkštuosius sūrius bei *[[tempe]]*. Dūminis mirkalas naudojamas gaminant steikus, dešras ir žlėgtainius, marinuojant kepsnius, šonkauliukus, dedamas į sriubas, padažus kaip bekono skonio gardiklių pakaitalas.


|Butelis su dūminiu mirkalu
Vladimiras Laučius

**Vladimiras Laučius** (g. 1972 m. kovo 23 d. Leningrade, Sovietų Sąjunga) – Lietuvos žurnalistas, politologas, redaktorius.

## Biografija

Baigęs vidurinę mokyklą tuometiniame Leningrade, 1989 m. atvyko gyventi į Lietuvą ir įstojo į Vilniaus universitetą. 1991–1993 m. tarnavo savanoriu atkurtoje Lietuvos pasienio tarnyboje.

1999 m. įgijo politikos mokslų magistro laipsnį Vilniaus universiteto Tarptautinių santykių ir politikos mokslo institute.

1996–2001 m. buvo Tėvynės sąjungos (Lietuvos konservatorių) nariu, partinio leidinio redaktoriumi ir šios partijos valdybos nariu (1999–2000 m.). Rašė žurnalams „Kultūros barai“ (nuo 1997 m.), „Naujasis Židinys-Aidai“ (nuo 1999).

1998 m. buvo visuomeninės organizacijos „Konservatizmo klubas“ įkūrėjas ir pirmininkas. 1999 m. „Konservatizmo klubo“ pagrindu įsteigtame Demokratinės politikos institute aktyviai prisidėjo prie organizuojamų konferencijų ir mokslinių bei publicistinių straipsnių rinkinių leidybos.

Nuo 2001 m. dirbo žurnalistinį darbą – spaudoje, televizijos ir radijo autorinėse laidose, interneto žiniasklaidoje.

2001–2003 m. dėstė politologiją Mykolo Romerio universitete. 2008 m. pradėjo dėstyti politikos komunikaciją Vilniaus universiteto Komunikacijos fakultete.

2004–2005 m. vadovavo naujienų agentūros ELTA politikos skyriui, vėliau dirbo „MG Baltic Media“ konsultantu žiniasklaidos projektams, naujienų portalo Alfa.lt vyriausiuoju redaktoriumi (2006 m.), savaitraščio „Veidas“ vyr. redaktoriaus pavaduotoju (2007 m.). 2010 m. buvo žurnalo „IQ“ vyriausiuoju redaktoriumi.

Nuo 2008 m. buvo naujienų portalo DELFI politikos apžvalgininkas. 2012–2019 m. ėjo Lietuvos nacionalinio radijo ir televizijos portalo LRT.lt vyr. redaktoriaus pareigas. Palikęs darbą LRT, V. Laučius prisijungė prie Geopolitikos ir saugumo studijų centro komandos kaip vyr. politikos analitikas, pradėjo darbą TV3 žinių komandoje – pašnekovus kalbina politinėmis temomis.
 
Mokslinių interesų sritys – politinė filosofija, idėjų istorija, politikos komunikacija. Publicistikos kryptys – politinio gyvenimo, informacinės erdvės, socialinių kultūrinių reiškinių analizė.

## Bibliografija

* *Tradicijos likimas: konservatyvios minties metmenys.* – Vilnius: Aidai, 2001. – 276 p. – ISBN 9955-445-16-5
* *Tarp dvejų Prezidento rinkimų: 2002–2004.* – Vilnius: Demokratinės politikos institutas, 2004. – 243 p. – ISBN 9955-9511-1-7
* *Maištas prieš protą: straipsniai ir komentarai.* – Klaipėda: S. Jokužio leidykla-spaustuvė, 2005. – 243 p. – ISBN 9986-31-141-1
* *Konservatizmo takoskyros.* – Vilnius: Demokratinės politikos institutas, 2006. – 203 p. – ISBN 9955-9511-5-X


## Šaltiniai
Laserdisc

**Laserdisc** (*LaserDisc, LD*) – namų video disko formatas, pirmasis komercinis optinis diskas. Iš pradžių, 1978 m., buvo pavadintas **Discovision**, vėliau technologija buvo licencijuota  ir pardavinėjama kaip **Reflective Optical Videodisc**, **Laser Videodisc**, **Laservision**, **Disco-Vision**, **DiscoVision** ir **MCA DiscoVision** kol 1983 m. formatą įsigijo „Pioneer Electronics“ ir pavadino *LaserDisc*.

Standartinis lazerinis diskas buvo 30 cm skersmens ir sudarytas iš dviejų vienasluoksnių aliumininių diskų apdengtų plastiku, taip pat buvo 20 ir 12 cm skersmens variantų. Lazerinį diską buvo galima paleisti iš abiejų pusių, jame tilpdavo apie 50 min. video/audio įrašo trukmės, naudojo analoginius vaizdo ir garso (iš dalies ir skaitmeninį) formatus.

Nors formatas gebėjo atvaizduoti aukštesnės kokybės vaizdus nei jo konkurentai, VHS ir Betamax sistemos, nebuvo populiarus Šiaurės Amerikoje bei Europoje.

Tai kompaktinių diskų ir DVD pirmtakas.

## Taip pat skaitykite
* VHS
* Betamax
* Blu-ray Disc
* HD DVD

## Nuorodos

* LaserDisc. Dažnai užduodami klausimai (FAQ).  
* Lazerinių diskų istorija, terminai ir leistuvai.
Klyksmas 4

**Klyksmas 4** – ketvirtoji filmų serijos Klyksmas dalis, nufilmuota po dešimties metų pertraukos. Filmą režisavo pirmų dviejų dalių scenaristas Wes Craven.

Pirmosios trys filmų serijos dalys sudarė trilogiją. Pasak kūrėjų ketvirtąją dalimi pradėta nauja filmų Klyksmas trilogija. David Arquette, Neve Campbell ir Courteney Cox yra vieninteliai aktoriai Klyksmas 4 filme, kurie yra vaidinę ir kitose dalyse.

## Siužetas

Praėjus penkiolikai metų nuo pirmųjų žudynių Vudsboro miestelyje vėl brutaliai nužudomos dvi paauglės. Tuo pačiu metu į gyvenvietė po dešimties metų grįžta visų buvusiųjų žudikų pagrindinė auka Sidnė Preskot. Jos knygos pristatymo metu policija paskelbia apie dviejų studenčių mirtį, o nusikaltimo įrankiai randami Preskot automobilio bagažinėje. Sidnė saugumo sumetimais apsistoja savo giminaičių, tetos ir jos dukros, namuose, kur jas stebi policija, bet žudynės nesiliauja. Galiausiai Vudsboro žudynių ekspertė Geilė Weaters pradeda ieškoti maniako. Bandydama jį susekti Weaters aptinka slaptas žudiko kameras ir padaro išvada, jog šįkart žudikas perkuria filmą Dūris (Surealus filmas pateikiamas kaip filmų serijos Klyksmas analogas). Galiausiai kuomet Preskot susiduria su žudiku maniaku paaiškėja, kad tai jos dukterėčia siekianti Sidnės išpopuliarėjimo XX a. devintame dešimtmetyje per pirmąsias žudynes. Nors Sidnės giminaitė Džil Roberts ją ir nuduria, ji vis tiek išgyvena ligoninėje, kur Džil dar sykį sugrįžta ją nužudyt. Galutinėje scenoje su žudike susitinka visi svarbiausi filmų serijos veikėjai: Sidnė Preskot, Geilė Weaters ir Dwight'is Railis. Po įnirtingos kovos Džil nušaunama.

## Aktoriai
* Neve Campbell – Sidney Prescott
* David Arquette – Šerifas Dwight „Dewey“ Riley
* Courteney Cox – Gale Weathers Riley
* Emma Roberts – Jill Roberts
* Hayden Panettiere – Kirby Reed
* Anthony Anderson – Anthony Perkins
* Alison Brie – Rebecca Walters
* Adam Brody – Ross Hoss
* Rory Culkin – Charlie Walker
* Marielle Jaffe – Olivia Morris
* Erik Knudsen – Robbie Mercer
* Mary McDonnell – Kate Roberts
* Marley Shelton – Deputy Judy Hicks
* Nico Tortorella – Trevor Sheldon
* Brittany Robertson – Marnie Cooper
* Aimee Teegarden – Jenny Randall
* Shenae Grimes – Trudie
* Lucy Hale – Sherrie
* Kristen Bell – Chloe
* Anna Paquin – Rachel
* Roger L. Jackson – Vaiduoklio balsas

## Garso takelis
# „Something to Die For“ (The Sounds) 3:42
# „Bad Karma“ (Ida Maria) 2:55
# „Cup of Coffee“ (The Novocaines) 1:30
# „Make My Body“ (The Chain Gang Of 1974) 3:37
# „Don’t Mess with the Original“ (Marco Beltrami) 3:33
# „Yeah Yeah Yeah“ (The Sounds) 3:31
# „Run For Your Life“ (6 Day Riot) 2:32
# „Axel F“ (Raney Shockne) 3:01
# „On Fire“ (Locksley) 1:54
# „Devils“ (Say Hi) 2:20
# „Denial“ (Stereo Black) 3:43
# „Jill’s America“ (Marco Beltrami)3:26

## Nuorodos
* Oficiali svetainė
Klyksmas 3

**Klyksmas 3** – trečioji siaubo filmų serijos Klyksmas ir paskutinioji pirmosios suplanuotos trilogijos dalis. Filme savo veikėjus iš pirmų dviejų dalių vaidina filmų serijos žvaigždės: Neve Campbell, David Arquette ir Courteney Cox Arquette.

## Siužetas

Filmo Dūris (fiktyvus filmas analogiškas filmui Klyksmas) filmavimo metu prasideda žudynės. Šįkart žudomi ne tik išgyvenę veikėjai iš pirmų dviejų dalių, bet ir jų antrininkai, turėję vaidinti filme Dūris. Filmo pabaigoje Sidney Prescott susiduria su žudiku, kuris, kaip paaiškėja, yra jos motinos nesantuokinis sūnus nuo kito vyro.

## Aktoriai
* Neve Campbell - Sidney Prescott
* David Arquette - Dwight "Dewey" Riley
* Courteney Cox - Gale Weathers
* Parker Posey - Jennifer Jolie
* Patrick Dempsey - detektyw Mark Kincaid
* Emily Mortimer - Angelina Tyler
* Scott Foley - Roman Bridger
* Deon Richmond - Tyson Fox
* Josh Pais - Jason Wallace
* Matt Keeslar - Tom Prinze
* Jenny McCarthy - Sarah Darling
* Patrick Warburton - Steven Stone
* Liev Schreiber - Cotton Weary
* Lance Henriksen - John Milton
* Kelly Rutherford - Christine Hamilton
* Lynn McRee - Maureen Roberts-Prescott
* Jamie Kennedy - Randy Meeks
* Heather Matarazzo - Martha Meeks
* Lawrence Hecht - Neil Prescott

## Garso takelis
#What If - CCreed
#Wait and Bleed - Slipknot
#Suffocate - Finger Eleven
#Spiders - System of a Down
#Automatic - American Pearl
#Fall - Sevendust
#Time Bomb - Godsmack
#Tyler's Song - Coal Chamber
#So Real - Static-X
#Crowded Elevator - Incubus
#Debonaire - Dope
#Sunburn - Fuel
#Get On, Get Off - Powerman 5000
#Wanna Be Martyr - Full Devil Jacket
#Dissention - Orgy
#Crawl - Staind
#Click Click - Ear2000
#Is This The End - Creed
Niyaz (albumas)

***Niyaz*** (iš persų k. „ilgesys“) – pirmasis studijinis muzikinio projekto „Niyaz“ albumas, išleistas 2005 m.

Albumas pasiekė 12-ą vietą „Billboard“ pasaulio etninės muzikos albumų reitinge.

## Kūriniai
# *Ghazal* (eilės: Mirza Rafi Sauda, Rumi – urdu, persų kalba)
# *Nahan 'The Hidden* (eilės: Rumi – XIII a., persų kalba)
# *Allahi Allah* (eilės: sufijų tradicinis religinis kūrinys – urdu)
# *The Hunt* (eilės: Ubayd Zakani – XIV a., persų kalba)
# *Dunya* (eilės: Khwaja Mir Dard, Shad Azimabadi – urdu)
# *In The Shadow Of Life* (instrumentinis)
# *Arezou* (instrumentinis)
# *Golzar* (eilės: Rumi – XIII a., persų kalba)
# *Dilruba* (eilės: Sayed Ahmed Hussain Amjad Hyderabadi, Mir Babar Ali Anis, Suraj Narain Mehar – urdu)
# *Minara* (eilės: ?)

## Autoriai
;Muzika:
* Azam Ali (vokalas, cimbolai, tambūras);
* Loga Ramin Torkian (gitara, elektrinė gitara, sazas, viola);
* Carmen Rizzo (klavišiniau, sintezatorius, būgnai, programavimas);
* Jamie Muhoberac (sintezatorius);
* Satnam Ramgotra (tabla);
* Arach Khalatbari (tombakas, vokalas, darbuka, dafas);
* Tony Levin (bosinė gitara);
* Andre Haroutunian (darbuka).
;Aranžuotė:
* Loga Ramin Torkian;
* Carmen Rizzo;
* Azam Ali.
;Garso maišymas:
* Azam Ali;
Carmen Rizzo..

## Šaltiniai
Nine Heavens

***Nine Heavens*** („devynerios dausos“) – antrasis studijinis muzikinio projekto „Niyaz“ albumas, išleistas 2008 m.

Albumą sudaro du diskai – pirmajame pateikiami kūriniai, atliekami elektroninių instrumentų pagalba, antrajame – akustiniai. Albumas pasiekė 4-ą vietą „Billboard“ pasaulio etninės muzikos albumų reitinge.

## Kūriniai

### Diskas 1

# *Beni Beni* (XVIII a. turkų alevių kūrinys – turkų kalba)
# *Tamana* (eilės: Khwaja Mir Dard – XVIII a., urdu)
# *Feraghi – Song Of Exile* (eilės: Chorasano liaudies melodija – persų kalbos Chorasano tarmė)
# *Ishq – Love And The Veil* (eilės: Khwaja Mir Dard – XVIII a., urdu)
# *Allah Mazare* (persų kalba)
# *Iman* (eilės: Mirza Salamat Ali Dabir, Maulana Altaf Hussain Hali – urdu)
# *Molk-E-Divan* (eilės: Amiras Khusrau – XIII a., persų kalba)
# *Hejran* (instrumentinis)
# *Sadrang* (eilės: Amiras Khusrau – XIII a., persų kalba)

### Diskas 2

# *Allah Mazare* (akustinis)
# *Beni Beni* (akustinis)
# *Sadrang* (akustinis)
# *Tamana* (akustinis)
# *Feraghi – Song Of Exile* (akustinis)
# *Hejran* (akustinis)
# *Ishq – Love And The Veil* (akustinis)
# *Molk-E-Divan* (akustinis)

## Autoriai
;Muzika:
* Azam Ali (vokalas, tambūras);
* Ulas Özdemir (vokalas, baglama);
* Loga Ramin Torkian (elektrinė gitara, sazas, sitaras);
* Carmen Rizzo (klavišiniau, sintezatorius, būgnai, programavimas);
* Miles Jay (bosai);
* Satnam Ramgotra (tabla).
;Aranžuotė:
* Loga Ramin Torkian;
* Sabahat Akkiraz;
* Azam Ali.
;Garso maišymas:
* Azam Ali;
* Loga Ramin Torkian;
* Carmen Rizzo..

## Šaltiniai
Pala

**Pala** – upė Žemaitijoje, Rietavo savivaldybėje; Minijos kairysis intakas. Prasideda 4 km į vakarus nuo Tverų, Tverų miške, prie Užpelių kaimo. Teka į šiaurės rytus, daugiausia vien per miškus. Įteka į Miniją 172 km nuo jos žiočių, ties Užpeliais, į vakarus nuo Medingėnų.

Intakai:
* dešinieji – Tidis, Inskauda, Duobulis;
* kairieji – Aitralė, Pilsupis, Raudonupis.

Vidutinis upės nuolydis – 162 cm/km. Vaga vietomis sureguliuota. Kaimai prie Palos: Gomantlaukis, Pažėros, Užduobulis, Užpeliai.

Upėvardis siejamas su žodžiu *palios* („tyrumai, pelkės užakusių ežerų vietoje“; t. p.  „pelkėtas ežero krantas“,  „bala“, dak. *pala* „bala, pelkė“, trak. *Palae*).

## Galerija


Pala kelyje.JPG|Upėvardis kelyje 
Palaupe2.jpg|Pala prie Pažėrų
Palaužpeliuose.jpg|Pala prie Užpelių
Minijos ir Palos santaka.jpg|Santaka su Minija (Minija dešinėje, vasario mėn.)


## Šaltiniai
Patekla

**Patekla** – upė Žematijoje, Telšių rajone; Virvytės kairysis intakas. Prasideda 4 km į šiaurę nuo Telšių, prie Kalnėnų kaimo. Aukštupyje vadinama **Tausalu**. Prateka Tausalo ežerą, vėliau teka į pietus. Nuo santakos su Mastupiu pasuka į rytus ir yra vadinama Patekla. Įteka į Virvytę 46 km nuo jos žiočių, 7 km į pietvakarius nuo Tryškių, ties Sviraičiais.

Intakai:
* dešinieji – Svaigė, Telšė, Mastupis, Gervainys, Babrutė, Levančiupis;
* kairieji – Virma, Alaukstis, Girupis, Šiltupis, Urkupis.

Vidutinis upės nuolydis – 113 cm/km. Patekla 5 km nuo žiočių yra patvenkta, sudarytas 73 ha Ubiškės tvenkinys. Didesnės gyvenvietės prie Tausalo/Pateklos: Pieliai, Eigirdžiai, Gintaučiai, Kiršiai, Pateklėnai, Ubiškė.

## Pavadinimas

Upėvardžio Patekla kilmės ir daryba ne visai aiški. Matyt, sudaro priešdėlis *pa-* ir šaknis *tek-* („tekėti“); plg. *pateklė* („paupys“), *patekliui* („pasroviui“). Pavadinimas Tausalas siejamas su *tausytis* („vėjui rimti, tilti“),  („sunkiai alsuoti“),  („ramiai“),  („būti nurimusiam, ilsėtis“),  („tyliai“).

## Šaltiniai
Obelė

**Obelė** – upė šiaurės Lietuvoje, Radviliškio ir Pakruojo rajonuose; Kruojos dešinysis intakas (Mūšos baseinas). Prasideda 8 km į šiaurę nuo Radviliškio, netoli Vantainių kaimo. Teka daugiausia pro dirbamus laukus šiaurės rytų kryptimi. Vaga labai vingiuota. Įteka į Kruoją 18 km nuo jos žiočių, 6 km į vakarus nuo Pakruojo, prie Kareiviškio kaimo.

Intakai:
* dešinieji – Vėzgė;
* kairieji – Raganė, Bedrė, Skalbupis, Kapupė, Salupis.

Vidutinis upės nuolydis – 144 cm/km. Obelė 22 km nuo žiočių patvenkta, sudarytas 67 ha Petraičių tvenkinys. Gyvenvietės prie Obelės: Voskoniai, Paobeliai, Petraičiai, Stačiūnai, Dargužiai, Užubeliai, Poškiečiai.

Upėvardis kilęs nuo medžio pavadinimo *[[obelis]]*.

## Šaltiniai
Svyla

**Svyla** () – upė Baltarusijoje ir Lietuvoje (Švenčionių ir Ignalinos raj.); Birvėtos dešinysis intakas (Dysnos baseinas). Prasideda Baltarusijoje, netoli Lietuvos sienos, 8 km į rytus nuo Švenčionių. Teka šiaurės, šiaurės rytų kryptimi, pirmuosius 11 km per Baltarusiją, toliau – per Lietuvą. Įteka į Birvėtą 24 km nuo jo žiočių, 2,5 km į pietryčius nuo Tverečiaus, ties Pečiurkomis.

Intakai:
* dešinieji – Skaistupis;
* kairieji – Gilūta, Šakelėlė.

Upės vaga labai vingiuota. Vidutinis nuolydis Lietuvoje – 113 cm/km. Ties Guntauninkais (9 km nuo žiočių) yra vandens matavimo stotis. Ties ja upės vidutinis debitas yra 0,75 m³/s, didžiausias 19 m³/s, mažiausias 0,014 m³/s.

Didesnės gyvenvietės prie Svylos (visos Lietuvoje): Milkūnai, Švalkūniškė, Rakauskai, Stajėtiškis, Svylionys, Užupis, Gilūtos, Svylė, Guntauninkai, Senoji Katinautiškė, Bobėnai.

## Etimologija

Upėvardis siejamas su žodžiu *svilti* („degti be liepsnos, skrusti“): šis kilęs iš  „rusenti, svilti“. Matyt, pirminė žodžio reikšmė buvo susijusi su šiluma.

## Šaltiniai
Šata

**Šata** – upė Žematijoje, Skuodo rajone; Luobos kairysis intakas (Bartuvos baseinas). Prasideda 7 km į šiaurės rytus nuo Notėnų, Šliktinės apylinkėse, netoli Bartuvos ištakų. Teka šiaurės, šiaurės vakarų kryptimi. Įteka į Luobą 9 km nuo jos žiočių, į rytus nuo Mažųjų Rūšupių.

Intakai:
* dešinieji – Vabalas, Katupis;
* kairieji – Ersla.

Upės vidutinis nuolydis – 298 cm/km. Šata patvenkta 26 km nuo žiočių, sudarytas 10,8 ha Derkinčių tvenkinys. Taip pat yra pora mažesnių tvenkinių. Didesnės gyvenvietės prie Šatos: Šatės, Lyksūdė, Laumaičiai, Juknaičiai, Apuolė.

Upėvardis sietinas su žodžiais *šėtas* („storas, riebus“), *šėtoti* („dūkti, siausti, šėlti“).

## Šaltiniai
Legionas (reikšmės)

Žodis **legionas** gali reikšti:

Karinius vienetus:
* legionas – Senovės Romos kariuomenės dalinys;
* legionas – Prancūzijos žandarmerijos teritorinis dalinys

Kita:
* legionas – pagalbinis taksonominis rangas, žemesnis už klasę, bet aukštesnis už kohortą (o šis – aukštesnis už būrį)

Taip pat įeina į sudėtinius terminus:
* kariniai junginiai:
** Svetimšalių legionas – ypatingas karinis junginys Prancūzijoje ir analogiškas dalinys Ispanijoje, sudarytas iš ne tos šalies piliečių.
** lenkų legionai – iš lenkų suformuoti daliniai Napoleono kariuomenėje
** Tarptautinis legionas – Garibaldžio suformuotas dalinys Italijos vienijimo laikotarpyje (1860 m.)
** Ukrainos sečės šaulių legionas () – iš ukrainiečių suformuotas dalinys Austrijos-Vengrijos kariuomenėje
** legionas „Condor“ () – Vokietijos junginys, kariavęs Ispanijos pilietiniame kare
** Estų legionas – SS dalinys iš estų
** Latvių legionas – SS dalinys iš latvių
* kitos organizacijos
** Amerikos legionas () – JAV karo veteranų organizacija
* Kita:
** Garbės legiono ordinas – Prancūzijos apdovanojimas
Zolotnikas

**Zolotnikas** () – mažas rusiškasis svorio vienetas, lygus 4,2658 gramo. Naudotas X–XX a., daugiausia kaip sidabro svorio vienetas.

Pavadintas pagal senovinę auksinę rusišką monetą zlatniką, kuri buvo naudojama Kijevo Rusioje iki XI a. Zolotnikas atitiko zlatniko svorį, o šis – Bizantijos solido svorį.

Rusiškąjį svarą sudarė 96 zolotnikai.

Trims zolotnikams buvo lygus kitas svorio vienetas *lotas*. Pats zolotnikas buvo skirstomas į 96 dalias.

Zolotnikai buvo naudojami ir brangiųjų metalų grynumui įvertinti. Zolotnikai buvo nemetrinės rusiškosios prabos vienetas.
Šamberi

**Šamberi** () − miestas Prancūzijos pietryčiuose, Alpėse; 55 km į šiaurę nuo Grenoblio. Savojos departamento administracinis centras.

## Istorija
Senovėje Šamberi vietoje buvo romėnų miestas Lemenkumas (*Lemencum*). XI a. miestas vadinosi Kamberiaku (*Camberiacum*). Nuo XII a. Šamberi tapo Savojos grafystės, o 1416−1563 m. kunigaikštystės sostine. 1792 m. ir iki 1815 m. Šamberi priklausė Prancūzijos respublikai ir buvo svarbiausias Monblano departamento miestas. Vienos kongreso nutarimu Šamberi buvo grąžintas Savojai. Nuo 1860 m. miestas priklauso Prancūzijai.

Iki 1578 m. Šamberi bažnyčioje buvo saugoma Turino drobulė, kuri 1532 m. nukentėjo per gaisrą šioje bažnyčioje − išsilydęs sidabras pradegino skyles viename kampe. 1534 metais vienuolės drobulę restauravo. 1578 m. drobulė buvo perduota Bažnyčiai ir nugabenta į Turiną, kur saugoma iki šių dienų.

## Miestų partnerystė
Šamberi miestų partnerystės ryšiai sieja su šiais pasaulio miestais:
*  Turinas, Italija,
*  Albštatas, Vokietija,
*  Uahiguja (*Ouahigouya*), Burkina Fasas.

## Nuorodos
*Apsilankykite Šamberi  (anglų k.)
Suvalkų Visų Šventųjų cerkvė

**Suvalkų Visų Šventųjų cerkvė** () – parapijinė cerkvė, priklausanti Balstogės stačiatikių dekanatui, esanti Suvalkų mieste. Tai medinė cerkvė esanti netoli stačiatikių kapinių, ul. Zarzecze gatvėje. Anksčiau cerkvė buvo kapinių koplyčia. Nuo 1940 m. cerkvė tapo Suvalkų Visų Šventųjų parapijos centru. Graikiško kryžiaus išplanavimo formos, ant stogo įrengtas kupolas ir stovi iškeltas stačiatikių kryžius. Taip pat cerkvėje yra varpinė, o viduje ant sienų kabo kelios ikonos. 2003 m. gegužės 12 d. cerkvė buvo įtraukta į Palenkės vaivadijos saugomų istorinių paminklų sąrašą.


Vaizdas:Cerkiew p.w. Wszystkich Świętych (20).JPG
Vaizdas:Cerkiew p.w. Wszystkich Świętych (4).JPG
Vaizdas:Cerkiew p.w. Wszystkich Świętych (18).JPG
Vaizdas:Cerkiew p.w. Wszystkich Świętych (6).JPG
Suvalkų šv. apaštalų Petro ir Povilo bažnyčia

**Suvalkų Šv. Apaštalų Petro ir Povilo bažnyčia** () – bažnyčia esanti Suvalkų mieste, *ul. Wojska Polskiego* gatvėje, pastatyta 1904–1906 metais. Bažnyčia priklauso Suvalkų Šv. Apaštalų Petro ir Povilo parapijai. Iš pradžių pastate buvo *[[Aleksandras Neviškis|Aleksandro Nevskio]]* garbei pastatyta cerkvė, kurią 1918 m. perėmė katalikai, o nuo 1923 m. bažnyčia priklausė Lenkijos kariuomenei. Per šį laikotarpį cerkvėjė buvo panaikinti beveik visi požymiai, kad kadaise čia būta cerkvės. Per Antrąjį pasaulinį karą, 1944 m. buvo susprogdintas bažnyčios bokštas, kuris buvo atstatytas 1958 m. 1992 m. birželio 6 d. bažnyčia buvo įtraukta į Palenkės vaivadijos saugomų istorijos paminklų sąrašą.


Vaizdas:Suwałki, Kościół św. Piotra i Pawła.JPG
Vaizdas:Suwałki, Kościół św. Piotra i Pawła (21).JPG
Vaizdas:Suwałki, Kościół św. Piotra i Pawła (7).JPG
Vaizdas:Suwałki, Kościół św. Piotra i Pawła (26).JPG


## Nuorodos

* Palenkės vaivadijos saugomų istorijos paminklų sąrašas (lenk.).